মুসলমানের জীবনে সে রোডম্যাপের অনুসরণ শুরু হয় জ্ঞানার্জনের মধ্য দিয়ে। কোরআনের প্রথম আয়াত তাই নামায-রোযার হুকুম নয়, সেটি “ইকরা” অর্থাৎ পড়। এভাবে ফরয করা হয়েছে কোরআনের জ্ঞানার্জন। ইসলামের পথে চলতে হলে এই ফরযটি প্রথমে পালন করতে হয়। জ্ঞানার্জনের মধ্য দিয়েই ঈমানদার জানতে পারে আল্লাহপ্রদত্ত রোডম্যাপ তথা সিরাতুল মোস্তাকিম। সে জ্ঞানার্জনটি যথার্থ না হলে সিরাতুল মোস্তাকিমটি চেনা যেমন অসম্ভব, তেমনি সে পথে চলাও অসম্ভব। ফলে অসম্ভব হয় মুসলমান হওয়া। তাই রোডম্যাপটির অনুসরণে শুরুর দিকটিতে তথা জ্ঞানার্জনের পর্বে কমতি বা ভ্রান্তি হলে বাঁকি পথচলাও সঠিক হয়না। কোন পথটি সঠিক আর কোনটি বিচ্যুতির- সেটুকুও তখন জানা হয় না। পর্বত-সমান বিচ্যুতির পরও অজ্ঞ-ব্যক্তি তখন ভাবে, সে সঠিক পথেই আছে। বাংলাদেশের মত দেশে সূদখোর, ঘুষখোর, দুর্বৃত্ত সন্ত্রাসী, বেপর্দা নারী ও সেকুলার রাজনীতির নেতা-কর্মীরা নিজেদের মুসলমান হওয়া নিয়ে যেরূপ গর্ব করে -তা তো এরূপ অজ্ঞতা নিয়েই। আর এ অজ্ঞতার ফলে ব্যক্তির জীবনে যেটি বাড়ে সেটি সীমাহীন পথভ্রষ্টতা। ইসলামের প্রতিষ্ঠার লড়াই এবং সে লড়াইয়ে প্রাণদান -এজন্যই এসব ব্যাক্তির কাছে সন্ত্রাস মনে হয়।